**Pkp. 2**

**Eelnõu nr. 1**

*lihthäälteenamus*

|  |  |  |
| --- | --- | --- |
| VIIMSI VALLAVOLIKOGU | | |
|  | | |
| OTSUS | | |
|  | | |
|  | | |
| Viimsi | | 19. juuni 2018 nr |
|  | | |
|  | | |
| Viimsi valla 2017. aasta konsolideeritud majandusaasta aruande kinnitamine |  | |
|  | | |
|  | | |
| Kohaliku omavalitsuse korralduse seaduse § 22 lõike 1 punkti 1 ja kohaliku omavalitsuse üksuse finantsjuhtimise seaduse § 29 lõike 11 alusel, Viimsi Vallavolikogu | | |
|  | | |

otsustab:

1. Kinnitada Viimsi valla 2017. aasta konsolideeritud majandusaasta aruanne vastavalt lisale.
2. Rahandusametil avaldada Viimsi valla 2017. aasta konsolideeritud majandusaasta aruanne, vandeaudiitori aruanne, vallavalitsuse protokolliline otsus aruande heakskiitmise kohta ning käesolev otsus seitsme (7) tööpäeva jooksul pärast nende kinnitamist Viimsi valla veebilehel.
3. Otsust on võimalik vaidlustada Tallinna Halduskohtus (Pärnu mnt 7, Tallinn) või esitada vaie Viimsi Vallavolikogule 30 päeva jooksul arvates otsuse teatavakstegemisest.

|  |  |
| --- | --- |
|  | |
|  | |
|  | |
|  | |
|  | |
| Taavi Kotka |  |
| Vallavolikogu esimees |  |

Eelnõu esitaja: Viimsi Vallavalitsus, rahandusamet

Eelnõu koostaja: Randar Lohu, rahandusameti juhataja

Kooskõlastanud:

Siim Kallas Kristi Tomingas Randar Lohu

Vallavanem Vallasekretär Rahandusameti juhataja

***Seletuskiri***

Viimsi Vallavolikogu otsuse eelnõu

"Viimsi valla 2017. aasta konsolideerimisgrupi

majandusaasta aruande kinnitamine" juurde

Otsuse eelnõuga tehakse Viimsi Vallavolikogule ettepanek kinnitada Viimsi valla 2017. aasta konsolideeritud majandusaasta aruanne. Viimsi valla 2017. aasta konsolideeritud majandusaasta aruanne sisaldab informatsiooni valla ja tema hallatavate asutuste ning valla valitseva mõju all olevate juriidiliste isikute majandustegevuse tulemuste kohta. Viimsi valla 2017. aasta konsolideeritud majandusaasta aruannet auditeeris BDO Eesti AS, kes andis valla 2017. aasta konsolideeritud raamatupidamise aastaaruandele märkusteta vandeaudiitori aruande, kinnitades, et valla finantsaruandlus on usaldusväärne ning kajastab õiglaselt valla finantsmajanduslikku seisundit.

[Kohaliku omavalitsuse üksuse finantsjuhtimise seaduse](https://www.riigiteataja.ee/akt/123122011008?leiaKehtiv) § 29 lõike 2 kohaselt on majandusaasta aruande koostajaks vallavalitsus ning vastavalt § 29 lõikele 11 esitatakse aruanne vallavolikogule kinnitamiseks hiljemalt 31. maiks. [Kohaliku omavalitsuse korralduse seaduse](https://www.riigiteataja.ee/akt/128122012005?leiaKehtiv) § 22 lõike 1 punkti 1 kohaselt on majandusaasta aruande kinnitamine volikogu ainupädevuses.

Viimsi valla 2017. aasta majandusaasta aruanne esitatakse järgmises mahus:

1. Tegevusaruanne;
2. Viimsi valla konsolideeritud raamatupidamise aastaaruanne, s.h. eelarve täitmise aruanne;
3. Vandeaudiitori aruanne.

Viimsi valla 2017. aasta konsolideeritud majandusaasta aruanne annab ülevaate konsolideerimisgrupi (edaspidi konsolideerimisgrupp), sh vallavalitsuse ja tema 9 hallatava asutuse ning rida-realt konsolideeritud valitseva mõju all olevate 4 äriühingu ning 1 sihtasutuse majandusaasta tegevusest.

Seisuga 31.12.2017 oli konsolideeritud bilansi maht 108 181,3 tuhat eurot, s.h netovara 79 322,9 tuhat eurot. Aruandeaasta tegevustulud olid 37 583,0 tuhat eurot ja tegevuskulud 33 692,0 tuhat eurot. Konsolideeritud aruandeperioodi tulem oli 3 709,7 tuhat eurot.

Konsolideerimisgrupi finantspositsioon tervikuna on tugev. Likviidsus- ja lühiajaliste võlgnevuste finantssuhtarvud on head (likviidsuskordaja 1,03 ja lühiajaliste võlgnevuste kattekordaja 1,58), kinnitades, et järgneva 12 kuu jooksul on grupi üksused suutelised täitma oma kohustisi kreeditoride ees ja teenindama võetud laene.

Konsolideerimisgrupi netovõlakoormus oli 19 721,4 tuhat eurot (2016: 18 898,6 tuhat eurot), mis on 56,35% (2016: 58,03%) põhitegevuse tuludest.

*Viimsi Vallavalitsus konsolideerimisgrupi üksusena*

Seisuga 31.12.2017 oli Viimsi Vallavalitsuse bilansimaht 77 358,9 tuhat eurot, sh netovara 52 025,9 tuhat eurot. Aruandeperioodi tulem oli 3 460,8 tuhat eurot.

2017. aasta tegevustulud olid 33 249,1 tuhat eurot, millest maksutulu moodustas 71,76% ja saadud toetused 23,65%. Võrreldes 2016. aastaga suurenesid tegevustulud 4 477,2 tuhat eurot, sealhulgas maksutulu 1 629,7 tuhande euro ja saadud toetused 2 775,4 tuhande euro võrra.

Tegevuskulud olid kokku 29 769,0 tuhat eurot, millest tööjõukulud moodustasid 37,31%, majandamiskulud 36,62%, antud toetused 9,7%, põhivara amortisatsioon 5,76% ja muud tegevuskulud 10,61%. Tegevuskulud suurenesid 2017. aastal võrreldes eelnevaga 4 017,7 tuhat eurot, enim suurenesid tööjõu- ja majandamiskulud.

2017. aastal võttis Viimsi Vallavalitsus investeerimistegevuste finantseerimiseks laenu 5,1 miljonit eurot.

Suuremad investeeringuobjektid 2017. aastal olid: Uus-Pärtle lasteaia ehitus 1 683,9 tuhat eurot, Haabneeme Kooli juurdeehitus 1 263,5 tuhat eurot, Põhjakonna trepi ehitus 331,3 tuhat eurot, Randvere terviseraja ehitus 259,6 tuhat eurot, Haabneeme klindiastangu – Pargi tee terviseraja ehitus 104,8 tuhat eurot, Prangli saarele puurkaevu ja veepuhastussüsteemi rajamine 44,2 tuhat eurot ning Prangli kütusetankla ehitus 23,3 tuhat eurot. Teede ehitamisse ja rekonstrueerimisse investeeriti 2017. aastal kokku 3 919,3 tuhat eurot – rajati Randvere ja Leppneeme jalg- ja jalgrattateed, rekonstrueeriti Heki teed, remonditi Pärnamäe teed ja Lubja teed ning rajati Lubja teele uue lasteaia juurde bussipeatus, rekonstrueeriti Kesk tee lõik Lepa teest kuni rannani jt.

Reservfondi suuruseks oli 2017. aastal 195,4 tuhat eurot, millest kasutati 103,9 tuhat eurot.

*Vandeaudiitori aruanne*

Viimsi Vallavolikogu otsusega 25.06.2015 nr 67 määrati Viimsi valla 2015.-2017. aasta konsolideeritud raamatupidamise aastaaruannete audiitorkontrolli läbiviijaks ja konsultatsiooniteenuse osutajaks BDO Eesti AS. BDO Eesti AS esitas valla juhtkonnale 25.05.2018 Viimsi valla 2017. aasta konsolideeritud raamatupidamise aastaaruande auditeerimise tulemusena koostatud vandeaudiitori aruande, milles märkis järgmist:

„*Meie arvates kajastab konsolideeritud raamatupidamise aastaaruanne kõigis olulistes osades õiglaselt Grupi konsolideeritud finantsseisundit seisuga 31. detsember 2017 ning sellel kuupäeval lõppenud majandusaasta konsolideeritud finantstulemust, konsolideeritud rahavoogusid ja konsolideeriva üksuse eelarve täitmist kooskõlas Eesti finantsaruandluse standardiga*.“

Käesolev otsuse eelnõu on heaks kiidetud Viimsi Vallavalitsuse 29. mai 2018. aasta istungil.

Randar Lohu

Rahandusameti juhataja

Koostaja: Tiina Põder, 602 8809, pearaamatupidaja, rahandusamet